കച്ചിറമറ്റം കുടിവെള്ള പദ്ധതി ഉദ്ഘാടനം നാളെ കോട്ടയം: രാമപുരം പഞ്ചായത്ത് ഏഴാം വാര്ഡില് നിര്മ്മാണം പൂത്തീകരിച്ച ഏഴാച്ചേരി കച്ചിറമറ്റം കുടിവെള്ള പദ്ധതി നാളെ നാടിന് സമര്പ്പിക്കും. ഇരുപതോളം കുടുംബങ്ങള്ക്കാണ് ആദ്യഘട്ടത്തില് പദ്ധതിയുടെ ഗുണം ലഭിക്കുക. കിണര് വെള്ളമാണ് കുടിവെള്ള പദ്ധതിക്കായി ഉപയോഗിക്കുന്നത്. 10,000 , 20,000 ലിറ്റര് വീതം സംഭരണ ശേഷിയുള്ള രണ്ട് ടാങ്കുകളിലാണ് വെള്ളം സംഭരിക്കുന്നത്. ബ്ലോക്ക് പഞ്ചായത്ത് ഫണ്ട് 14 ലക്ഷം രൂപ ഉപയോഗിച്ചാണ് പദ്ധതി നടപ്പാക്കിയത്. രാവിലെ 11 ന് ഏഴാച്ചേരിയില് നടക്കുന്ന ചടങ്ങില് ഉഴവൂര് ബ്ലോക്ക് പഞ്ചായത്ത് പ്രസിഡന്്റ് ബൈജു ജോണ് പുതിയിടത്തുചാലില് പദ്ധതി ഉദ്ഘാടനം നിര്വ്വഹിക്കും.